**"Program obuke sprovođenje Protokola o postupanju, prevenciji i zaštiti od nasilja nad ženama i nasilja u porodici"**

Poštovani/a

Obavještavamo Vas da SOS telefon za žene i djecu žrtve nasilja Bijelo Polje, planira sprovođenje "Programa obuke sprovođenje Protokola o postupanju, prevenciji i zaštiti od nasilja nad ženama i nasilja u porodici". Planirani program je akreditovan od strane Zavoda za socijalnu i dječju zaštitu 30.05.2022. god podbr. 03-13.

U skladu sa programom, obuka traje 3 dana i biće realizovana u periodu od **29. do 31.10. 2025 godine u hotelu Franca u Bijelom Polju.**

**Obuka se realizuje u okviru projekta Zastita od nasilja nad zenama i nasilja u porodici,**

**u skladu sa Instanbulskom konvencijom, koji SOS telefon Bijelo Polje sprovodi uz finansijsku podršku Ekumenske inicijative žena.**

**Opšti cilj programa:** Uspostavljanje i razvoj efikasnog multidisciplinarnog pristupa u radu stručnih radnika/ca, stručnih saradnika/ca i potencijalnih članova/ica MDT u skladu sa Protokolom o postupanju, prevenciji i zaštiti od nasilja nad ženama i nasilja u porodici

**Specifični ciljevi programa:**

* Upoznavanje polaznika/ca programa sa teorijskim konceptima, dinamikom i rasprostranjenošću nasilja nad ženama i nasilja u porodici;
* Sticanje znanja o institucionalno-pravnom okviru u zaštiti od nasilja u porodici na nacionalnom i međunarodnom nivou i upoznavanje sa postojećim servisima u sistemu zaštite žrtava porodičnog nasilja.
* Unaprijeđenje znanja i vještina polaznika/ca programa o opštim principima rada sa žrtvama u skladu sa Protokolom, prihvatljivim i neprihvatljivim strategijama stručnjaka u susretu sa zlostavljanom ženom;
* Upoznavanje sa ulogom i nadležnostima relevantnih službi u slučajevima nasilja u porodici i primjena standardnih postupaka i procedura propisanih Protokolom

Obuka je namijenjena stručnim radicima/ama, saradnicima/ama iz oblasti socijlanog rada, i zaposlenima u policiji, tužilaštvu, sudovima, zdravstu, vaspitno obrazovnim institucijama i nevladinom sektoru.

Nosilac obuke je NVO SOS telefon za žene i djecu žrtve nasilja Bijelo Polje

Realizator obuke je SOS telefon za žene i djecu žrtve nasilja Podgorica.

Agenda obuke je u prilogu.

**Napomena:** **Rok za prijave je do 24.10.2025. godine, prijave slati na mail sosbp@t-com. me ili pozivom na broj 067 980 072 . Organizator obuke pokriva troškove osvježenja i ručka tokom rada. Sve informacije u vezi sa obukom mogu se dobiti svakog radnog dana od 8h-15h.**

**Broj polaznika/ca obuke je ograničen.**